

Pasūtītāja līguma Nr. ___________________
Piegādātāja līguma Nr.__________________

IEPIRKUMA LĪGUMA PROJEKTS
Flīģeļa iegāde

Rēzeknē	Dokumenta datums ir tā 
elektroniskās parakstīšanas datums


Mākslu izglītības kompetences centrs “Latgales Mūzikas un mākslas vidusskola”, reģistrācijas Nr. 40900040227, adrese: Atbrīvošanas aleja 56, Rēzekne, LV-4601, turpmāk  tekstā -Pasūtītājs, kuru saskaņā ar Nolikumu pārstāv direktors Raimonds Arbidāns,  no vienas puses, un

___Pretendenta nosaukums______, reģistrācijas numurs __________, adrese: ___________________, turpmāk tekstā – Piegādātājs, kuru, pamatojoties uz ………., pārstāv _______________, turpmāk, no otras puses, 
abi kopā saukti Puses, bet atsevišķi kā Puse, pamatojoties uz Pasūtītāja veiktā iepirkuma „Flīģeļa iegāde”, id. Nr. LMMV 2026/1 rezultātiem, un Piegādātāja Iepirkumā iesniegto piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs uzdod un Piegādātājs piegādā _______________________ (turpmāk – Prece) saskaņā ar 1. pielikumu – Tehniskā specifikācija un Pretendenta tehniskais piedāvājums un 2. pielikumu – Finanšu piedāvājumu.
[bookmark: _Toc421106368]
2. PUŠU SAISTĪBAS
2.1. Piegādātājs apņemas:
2.1.1. piegādāt Preci saskaņā ar Tehnisko specifikāciju - tehnisko piedāvājumu (1. pielikums);
2.1.2. piegādāt Preci Pasūtītājam 1 mēneša laikā no Līguma abpusējās parakstīšanas dienas;
2.1.3. Preces piegādi veikt Pasūtītāja darba laikā no plkst. 08:30 līdz plkst. 17:00 un Pasūtītāja norādītā adresē: Atbrīvošanas aleja 56, Rēzekne, LV-4601;
2.1.4. piegādāt tādu Preci, kas atbilst Latvijas Republikas spēkā esošo normatīvo aktu prasībām, kas tiek apstiprinātas ar atbilstošiem kvalitātes sertifikātiem;
2.1.5. nodrošināt Līguma izpildi ar nepieciešamajiem resursiem un līdzekļiem;
2.1.6. pēc Preces piegādes iesniegt Pasūtītājam parakstīšanai Preces saņemšanu apliecinošu attaisnojuma dokumentu pieņemšanas - nodošanas aktu (turpmāk – attaisnojuma dokuments);
2.1.7. kompensēt izdevumus pēc to faktiskiem apmēriem, kas Pasūtītājam radušies Piegādātāja vai viņa iesaistītās trešās personas vainas vai neuzmanības dēļ, desmit darbdienu laikā no Pasūtītāja pretenzijas nosūtīšanas dienas.
2.2. [bookmark: _Toc421106370]Pasūtītājs apņemas:
2.2.1. pieņemt Preci un parakstīt Preces attaisnojuma dokumentu, ja Prece atbilst Līguma noteikumiem;
2.2.2. nodrošināt Piegādātājam pienācīgus apstākļus Preces piegādei noteiktajā vietā, kā arī savlaicīgi veikt Piegādātāja piegādātās Preces pieņemšanu;
2.2.3. veikt Līgumā paredzētos maksājumus.
2.3. Pasūtītājam ir tiesības:
2.3.1. dot Piegādātājam saistošus norādījumus par Līguma izpildi, ciktāl tas nemaina Līguma priekšmetu.
2.4. Preces pasūtīšanu un pasūtījuma pieņemšanu veic Līgumā norādītās Pušu kontaktpersonas.

3. PRECES NODOŠANAS – PIEŅEMŠANAS KĀRTĪBA
3.1. Prece ir piegādāta un Pasūtītājs to ir saņēmis ar brīdi, kad Pasūtītājs paraksta Preces attaisnojuma dokumentu.
3.2. No Pasūtītāja puses attaisnojuma dokumentu paraksta Saimnieciskās struktūrvienības vadītājs Igors Pavlovs.
3.3. Piegādātājs Preces attaisnojuma dokumentu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības. Elektroniski sagatavotais un ar drošu elektronisko parakstu parakstītais Preces attaisnojuma dokuments uzskatāms par saistošu Pasūtītājam, ja tas satur atsauci uz Līgumu. Šādā gadījumā Piegādātājs Preces attaisnojuma dokumentu nosūta Pasūtītājam uz e-pasta adresi: pasts@lmmv.gov.lv 
3.4. Ja piegādātā Prece neatbilst Līgumā, Tehniskajās specifikācijās un Pasūtītāja noteiktajām prasībām, Pasūtītājam ir tiesības atteikties no pasūtītās Preces pieņemšanas un Preces attaisnojuma dokumentu neparakstīt.
3.5. Ja piegādātā Prece neatbilst Līgumā noteiktajām kvalitātes prasībām, Piegādātājs apņemas nekavējoties, bet ne ilgāk kā 1 (viena) mēneša laikā nomainīt neatbilstošo Preci pret preci, kas atbilst Līgumā noteiktajām kvalitātes prasībām.

4. LĪGUMCENA UN NORĒĶINU KĀRTĪBA
4.1. Par savlaicīgu un kvalitatīvu Preces piegādi Pasūtītājs maksā Piegādātājam līgumcenu saskaņā ar Finanšu piedāvājumu (2. pielikums) _______ euro (_______ euro, ___ centi) apmērā. Pievienotās vērtības nodokļa samaksa tiek veikta Latvijas Republikas normatīvajos aktos noteiktajā kārtībā.
4.2. Pasūtītājs veic samaksu par Preces piegādi saskaņā ar Finanšu piedāvājumu un Piegādātāja rēķinu 15 (piecpadsmit) darbdienu laikā pēc attiecīga Preces attaisnojuma dokumenta abpusējas parakstīšanas. 
4.3. Līgumcenā ietverti visi nodokļi, izņemot pievienotās vērtības nodokli, un nodevas, kā arī visi iespējamie Piegādātāja izdevumi, kas nepieciešami Piegādātāja saistību izpildei Līguma ietvaros. Pasūtītājs ir tiesīgs ieturēt piemēroto līgumsodu, veicot rēķina samaksu.
4.4. Piegādātājs rēķinu sagatavo un Pasūtītājam iesniedz elektroniskā rēķina veidā. Pasūtītājs pieņem Piegādātāja elektroniskā veidā sagatavoto un izsniegto elektronisko rēķinu, ja tas atbilst Ministru kabineta 2019. gada 9. aprīļa noteikumos Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” noteiktajam elektroniskā rēķina standartam.
4.5. Piegādātājs, sagatavojot rēķinu, tajā iekļauj informāciju par līguma datumu, līguma reģistrācijas numuru un līguma priekšmeta nosaukumu. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis.
4.6. Rēķins nosūtāms pdf un xml  formātā uz Pircēja e-adresi EINVOICE@40900040227.
4.7. Samaksa tiek veikta ar bankas pārskaitījumu uz Piegādātāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

5. PUŠU ATBILDĪBA UN STRĪDU RISINĀŠANAS KĀRTĪBA
5.1. Piegādātājs atbild par piegādātās Preces atbilstību visām Latvijas Republikā spēkā esošajos normatīvajos aktos noteiktām prasībām.
5.2. Par Līguma saistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
5.3. Risku par Līgumā neparedzētām piegādēm un darbiem, kas nepieciešami Līguma pilnīgai izpildei, uzņemas Piegādātājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
5.4. Ja Piegādātājs nepienācīgi pilda Līgumā paredzētās saistības, Piegādātājs maksā Pasūtītājam līgumsodu 1 % (viena procenta) apmērā no līgumcenas par katru pārkāpuma dienu, bet ne vairāk kā 10 % (desmit procentus) no līgumcenas. 
5.5. Ja Piegādātājs kavē Līgumam atbilstošas Preces piegādi, Piegādātājs maksā Pasūtītājam līgumsodu 1 % (viena procenta) apmērā no līgumcenas par katru pārkāpuma dienu, bet ne vairāk kā 10 % (desmit procentus).
5.6. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Piegādātājam piemēroto līgumsodu ieturēt no savstarpējiem norēķiniem.
5.7. Piegādātājs atbild par piegādātās Preces darbības kvalitāti atbilstoši ražotāja garantijai un saskaņā ar iepirkuma procedūrai iesniegto piedāvājumu. 
5.8. Piegādātāja piegādātajai Precei tiek dots garantijas laiks – _____ gadi no Preces attaisnojuma dokumenta abpusējas parakstīšanas dienas. Piegādātājs apņemas nekavējoties pēc Pasūtītāja paziņojuma saņemšanas par saviem līdzekļiem novērst Preces garantijas laikā atklājušos un/vai radušos Preces defektus. Ja Piegādātājs neievēro šajā punktā noteikto nosacījumu un piecu darbdienu laikā nedod Pasūtītājam motivētu atbildi vai neuzsāk defektu novēršanu, tad Pasūtītājs veic darbus saviem spēkiem, pieprasot visas izmaksas no Piegādātāja.
5.9. Piegādātājam ir pienākums saskaņot ar Pasūtītāju iepirkuma procedūrā Piegādātāja iesniegtajā piedāvājumā norādīto apakšuzņēmēju nomaiņu un papildu apakšuzņēmēju iesaistīšanu Līguma izpildē. Pasūtītājs pieņem lēmumu atļaut vai atteikt lūgtās izmaiņas, ievērojot arī Publisko iepirkumu likuma 62. pantā noteiktos ierobežojumus, ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Piegādātāju.
5.10. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
5.11. Līguma ietvaros saņemtos fizisko personu datus Piegādātājs izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Piegādātāja darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. Piegādātājs apņemas informēt Pasūtītāju par jebkuru trešo personu pieprasījumu izsniegt personas datus, kā arī neizsniegt tos bez saskaņošanas ar Pasūtītāju, un pēc Līguma saistību izpildes iznīcināt dokumentus, kas satur fizisko personu datus, atbilstoši normatīvo aktu prasībām. 
5.12. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

6. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
6.1. Līgums stājas spēkā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību izpildei vai tā izbeigšanai šajā līgumā noteiktajā kārtībā.
6.2. Līgumu var papildināt, grozīt vai izbeigt, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
6.3. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes šādos gadījumos:
6.3.1. Piegādātājs nepienācīgi pilda savas Līgumā noteiktās saistības un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;
6.3.2. Piegādātājs pārkāpj kādu no Līguma noteikumiem, un šāds pārkāpums pēc Pasūtītāja viedokļa var būtiski ietekmēt Piegādātāja spējas pildīt savas saistības saskaņā ar Līgumu;
6.3.3. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Piegādātāja komercdarbību, aktīviem, darbību vai finansiālo stāvokli, kas iespaido Piegādātāja spēju izpildīt saistības saskaņā ar Līgumu;
6.3.4. tiek pasludināts Piegādātāja maksātnespējas process;
6.3.5. ja Līgumu nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.4. Piegādātājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, ja Pasūtītājs kavē Līguma 4.2. apakšpunktā noteikto rēķinu apmaksu termiņu vairāk kā par 20 (divdesmit) darba dienām.
6.5. Ja Pasūtītājs izbeidz Līgumu saskaņā ar 6.3. apakšpunktu vai Piegādātājs vienpusēji atkāpjas un izbeidz Līgumu pirms tajā noteikto saistību izpildes, Līgums tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. Šādā gadījumā Piegādātājs atlīdzina Pasūtītājam visus tiešos un netiešos zaudējumus, kā arī maksā līgumsodu 10 % (desmit procentu) apmērā no līgumcenas desmit darbdienu laikā pēc attiecīga paziņojuma saņemšanas. Pasūtītājs samaksā Piegādātājam tikai par tās Preces piegādi, kas atbilst Līguma noteikumiem.
6.6. Piegādātājs nekavējoties, bet ne vēlāk kā divu darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Piegādātāja, ko viņš nevarēja paredzēt un novērst un kavē Preces piegādi Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Preces piegādes termiņu. Ja šāds paziņojums nav saņemts šajā punktā norādītajā termiņā, tad Piegādātājam nav tiesību uz termiņa pagarinājumu.
6.7. Neviena no Pusēm neatbild par Līgumā noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, kā arī jaunu normatīvo aktu ieviešana, kas ierobežo vai aizliedz Līgumā paredzēto darbību. 
6.8. Katra no Pusēm trīs darbdienu laikā informē otru Pusi par iepriekš minētās nepārvaramas varas iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu. Nepārvaramas varas apstākļu iestāšanās jāpierāda tai Pusei, kura uz tiem atsaucas.
6.9. Piegādātājs trīs darbdienu laikā no dienas, kad izmaiņas stājušās spēkā, rakstiski informē Pasūtītāju par izmaiņām Līgumā norādītajos Piegādātāja rekvizītos.
6.10. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

7. [bookmark: _Toc421106375]CITI NOTEIKUMI
7.1. Pasūtītāja kontaktpersona par Preces pasūtījumu un piegādi ir Saimnieciskās struktūrvienības vadītājs Igors Pavlovs.
7.2. Piegādātāja kontaktpersona par Preces pasūtījumu un piegādi ir _____________________.
7.3. Ja kāds no Līguma noteikumiem zaudē spēku, tad tas neietekmē citus Līguma noteikumus.
7.4.  Līgums ir sagatavots latviešu valodā elektroniska dokumenta veidā uz __________ lapām un pielikumiem, parakstīts elektroniski ar drošu elektronisko parakstu.
7.5. Līgumam kā neatņemamas sastāvdaļas pievienoti šādi pielikumi:
1. pielikums – Tehniskā specifikācija un Pretendenta tehniskais piedāvājums uz _________ lapām;
2. pielikums – Finanšu piedāvājums uz _________ lapām.

8. PUŠU REKVIZĪTI UN PARAKSTI

